### 26.                Samarbejdsaftale på stomiområdet

|  |  |  |
| --- | --- | --- |
| Sagsnr.: 710-2019-38175 | Dok.nr.: 710-2020-15945 | ***Åbent*** |

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven og serviceloven |

###

**SAGENS INDHOLD**

Byrådet skal i denne sag tage stilling til godkendelse af
samarbejdsaftalen på stomiområdet.

Samarbejdsaftalen er godkendt af Region Midtjyllands
[adresse] og sendt til godkendelse hos
kommunerne med henblik på implementering 1. februar 2020.

En stomi er en kunstig åbning på maven, hvor tarmen er ført
ud, så afføringen tømmes ud i en stomipose. Det vurderes, at der er mellem
10-17.000 mennesker, som har stomi i [adresse]*.*

Der er pt. 162 borgere, der får stomihjælpemidler i
Favrskov Kommune. Borgerne har forskellige former for stomi. Nogle stomier er
midlertidige, mens andre er varige. Oftest er der tale om borgere, der har fået
anlagt stomi i forbindelse med kræftbehandling.

De fleste borgere er selvhjulpne. Enkelte borgere har dog
brug for, at hjemmesygeplejen varetager plejen, hvor posen skiftes og huden
omkring stomien renses. De hyppigste udfordringer med en stomi er lækage og
hudproblemer.

Formålet med samarbejdsaftalen er at skabe det bedste
forløb for den enkelte borger. Det kræver en god overgang mellem hospital og
kommune. Derfor er der udarbejdet følgende principper for samarbejdet:

·
At stomiprodukter betragtes som behandlingsredskaber fra
operationstidspunktet og frem til den første kontrol. I den periode er
hospitalets stomiklinik ansvarlig for leveringen af produkterne.

·
Når borgerens behov for stomiprodukter er stationært, retter
stomiklinikken henvendelse til kommunen med henblik på, at produkterne overgår
til at være hjælpemidler.

·
Kommunerne har fem hverdage til at behandle en ansøgning om
stomiprodukter.

·
Kommunerne oplyser borgeren om afgørelsen, og om, at bevillingen
er løbende.

·
Kommunerne følger op på det samlede forbrug af stomiprodukter hos
kommunens borgere.

Med henblik på en fælles aftale om brug af telemedicinpå
stomiområdet er der udarbejdet et tillæg til samarbejdsaftalen. Ordet
telemedicin dækker over sundhedsydelser, der leveres digitalt, så borgeren undgår
at skulle på hospitalet. Ved brug af en telemedicinsk løsning kan
sygeplejersker på hospitalerne og i kommunen behandle og rådgive borgeren på
baggrund af billeder, som borgeren sender ind.

Der er også udarbejdet et koncept for kompetenceudvikling.
Konceptet beskriver hvilke kompetencer medarbejdere, der håndterer sundhedsfaglige
opgaver i forbindelse med stomier, bør have. Det er planen, at der udarbejdes
fælles undervisningsmaterialer og at kompetenceudviklingen varetages af både
hospitalernes og kommunernes sygeplejersker.

Samarbejdsaftalen evalueres efter 1. maj 2021.

**VURDERING**

Social og Sundhed vurderer, at
Favrskov Kommune i dag lever op til kravene i aftalen. Det gælder bl.a. i
forhold til kravet om maksimalt fem hverdage til behandling af en ansøgning om
stomiprodukter. I [adresse] er der fokus på rehabilitering for at
støtte borgerne i at blive så selvhjulpne som muligt. Det betyder, at ansøgninger om stomiprodukter allerede i dag prioriteres
højt og behandles fra dag til dag.

Vurderingen af borgernes stomi,
der foregår via platformen Pleje.net, fungerer godt. [adresse]
planlægger i fremtiden at udvide samarbejdet med stomiklinikken på
Regionshospitalet i Randers til også at omfatte videokommunikation.

Den telemedicinske vurdering af stomi vil betyde færre
besøg for borgerne på hospitalernes stomiklinikker, da rådgivning kan gives
direkte til borgeren i eget hjem.

Social og Sundhed er enig i, at
det er vigtigt at sætte kompetenceudvikling på dagsordenen, så den faglige
viden på stomiområdet løftes på tværs af faggrupper.

**ØKONOMI**

Da samarbejdsaftalen alene præciserer sagsgange, men ikke
flytter opgaver, har aftalen i sig selv ingen økonomiske konsekvenser.

Der er afsat midler til kompetenceudvikling, der dækkes af
en fælles pulje under Folkesundhed i [adresse], hvortil Favrskov Kommune betaler
48.000 kr. om året.

**INDDRAGELSE**

Samarbejdsaftalen har været i høring hos Handicaprådet og
Ældrerådet. Handicaprådet gør opmærksom på, at der skal gives en god vejledning
til brugerne i implementeringen af telemedicinske løsninger, så kvaliteten af
rådgivningen sikres.

Ældrerådet kan tilslutte sig, at der sættes fokus på
kompetenceudvikling, så den faglige udvikling løftes på tværs af faggrupper.
Høringssvar fra Handicaprådet og Ældrerådet er vedhæftet.

**INDSTILLING**

Direktøren for Social og Sundhed indstiller til Byrådet:

1.   At samarbejdsaftalen på stomiområdet godkendes.

**BESLUTNING**

***Social- og Sundhedsudvalget, 14. januar 2020:***

Fraværende:Ingen

Indstilles godkendt.

***Økonomiudvalget, 21. januar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 710-2019-247795 | Samarbejdsaftale på stomiområdet |
| 710-2019-247801 | Tillæg om telemedicinsk vurdering af stomi |
| 710-2019-247798 | Koncept for kompetenceudvikling |
| 710-2019-271034 | Høringssvar Handicaprådet |
| 710-2019-255871 | Høringssvar Ældrerådet |